Πανεπιστήμιο του Τάλιν

Το Πανεπιστήμιο του Τάλιν (εσθον. Tallinna Ülikool, TLÜ) είναι δημόσιο πανεπιστήμιο στην Εσθονία, με καλές επιδόσεις στην επιστημονική έρευνα. Στεγάζεται στο κέντρο του Τάλιν, της πρωτεύουσας της χώρας αυτής, και είναι το ένα από τα τρία σημαντικότερα ανώτατα εκπαιδευτικά ιδρύματα στη χώρα

 Ο βασικός πρόδρομος του Πανεπιστημίου του Τάλιν υπήρξε το «Σεμινάριο Διδασκάλων του Τάλιν», που ιδρύθηκε το 1919. Στη σημερινή μορφή του το Πανεπιστήμιο ιδρύθηκε στις 18 Μαρτίου 2005, με τη συγχώνευση αρκετών Α.Ε.Ι. και ερευνητικών ιδρυμάτων της πόλεως. Πιο συγκεκριμένα, «απορρόφησε» την Ακαδημαϊκή Βιβλιοθήκη της Εσθονίας (είχε ιδρυθεί το 1946), τη Βαλτική Σχολή Κινηματογράφου και Μέσων (1992/1997), το Εσθονικό Ινστιτούτο Ανθρωπιστικών Επιστημών (1988), το Ινστιτούτο Ιστορίας (1946) και το Παιδαγωγικό Πανεπιστήμιο του Τάλιν (ιδρύθηκε ως «Σεμινάριο Διδασκάλων του Τάλιν» το 1919 και μετονομάσθηκε το 1952 και το 1992). Το 2015 οι 20 και πλέον δομικές μονάδες του (κληρονομιά των συγχωνεύσεων που οδήγησαν στη σύστασή του) επαναδιοργανώθηκαν σε 6 Σχολές, προκειμένου να βελτιστοποιηθεί η χρηματοδότηση και να μην υπάρχει αλληλοεπικάλυψη μεταξύ μονάδων έρευνας και διδασκαλίας. Το 2019 ήταν εγγεγραμμένοι περί τους 7 χιλιάδες φοιτητές και φοιτήτριες στο Πανεπιστήμιο για πτυχίο ή μεταπτυχιακό τίτλο, με άλλες 13 χιλιάδες να συμμετέχουν σε προγράμματα δια βίου εκπαιδεύσεως). Οι αριθμοί αυτοί καθιστούν το Πανεπιστήμιο του Τάλιν τον τρίτο μεγαλύτερο πάροχο ανώτατης εκπαιδεύσεως στην Εσθονία. Από την πρώτη κατηγορία, το 11% προέρχονταν από άλλες χώρες. Αντιστοίχως, το 13% των διδασκόντων δεν είναι Εσθονοί πολίτες.Η εκπαίδευση και η επιστημονική έρευνα στο ίδρυμα εστιάζεται σε 5 διεπιστημονικά πεδία-κλειδιά: την εκπαιδευτική καινοτομία, τον ψηφιακό πολιτισμό και τα ΜΜΕ, την πολιτισμική επάρκεια, τον υγιή και βιώσιμο τρόπο ζωής, και την ανοικτή διακυβέρνηση. Το καθένα από τα πεδία αυτά αντιπροσωπεύεται από μία Σχολή του ιδρύματος. Η «Βαλτική Σχολή Κινηματογράφου, Μέσων, Τεχνών και Επικοινωνίας» του Πανεπιστημίου του Τάλιν είναι το μοναδικό ίδρυμα της Βόρειας ηπειρωτικής Ευρώπης που διδάσκει κινηματογράφο, τηλεόραση και οπτικοακουστική παραγωγή στην αγγλική γλώσσα. Το φοιτητικό σώμα του προέρχεται από 40 και πλέον χώρες της Γης.Το Πανεπιστήμιο συμμετέχει ενεργά σε διεθνή ερευνητικά προγράμματα. Η αξιολόγηση της Quacquarelli Symonds (QS) κατατάσσει την παραγωγή ερευνητικών αποτελεσμάτων του ως «Πολύ υψηλή», ενώ στην έκδοση του 2021 του «Times Higher Education World Rankings» ο συντελεστής του για την επιστημονική έρευνα είναι ο τέταρτος υψηλότερος στα Βαλτικά κράτη.Ειδικότερα στο πεδίο της κοινωνιολογίας, η QS κατέταξε το Πανεπιστήμιο του Τάλιν στην πρώτη θέση στα Βαλτικά κράτη και στα καλύτερα 250 σε όλο τον κόσμο. Βαλτική Σχολή Κινηματογράφου, Μέσων, Τεχνών και Επικοινωνίας Σχολή Ψηφιακών Τεχνολογιών Σχολή Παιδαγωγικών Επιστημών Σχολή Νομικών, Πολιτικών και Κοινωνικών Επιστημών Σχολή Επιστημών του Ανθρώπου Σχολή Φυσικών Επιστημών και Επιστημών της Υγείας Κολέγιο Χάαπσαλου (Haapsalu) Κέντρο Παραγωγής BFM Κέντρο Εκπαιδευτικής Τεχνολογίας Κέντρο για την καινοτομία στην Εκπαίδευση Κέντρο Τοπίου και Πολιτισμού Κέντρο Αριστείας στην προαγωγή της υγείας και την επανένταξη Εσθονικό Ινστιτούτο Δημογραφικών Μελετών Ινστιτούτο Διεθνών Κοινωνικών Μελετών Ινστιτούτο Οικολογίας Ινστιτούτο Ιστορίας, Αρχαιολογίας και Ιστορίας της Τέχνης Κέντρο Αριστείας στις Νευρολογικές και συμπεριφορικές επιστήμες Κέντρο Αριστείας στην Εκπαιδευτική καινοτομία Κέντρο Αριστείας στις Διαπολιτισμικές Μελέτες Κέντρο Αριστείας στις Διεπιστημονικές Μελέτες του ρου της ζωής Κέντρο Αριστείας στην Καινοτομία των Μέσων και τον Ψηφιακό Πολιτισμό Τα κτήρια στην κυρίως πανεπιστημιόπολη του ιδρύματος φέρουν λατινικές ονομασίες: Το Terra (= γη) είναι το βασικό και παλαιότερο κτήριο στην πανεπιστημιόπολη. Ανεγέρθηκε το έτος 1938 για λογαριασμό του Αγγλικού Κολεγίου του Τάλιν και προστατεύεται ως διατηρητέο. Σχεδιάσθηκε από τους αρχιτέκτονες Άλαρ Κότλι και Έρικα Νούβα. Το Nova (= νέο) στεγάζει τη Βαλτική Σχολή Κινηματογράφου, Μέσων, Τεχνών και Επικοινωνίας. Περιλαμβάνει κινηματογραφικό στούντιο, τηλεοπτικό στούντιο, στούντιο ήχου, κινηματογραφική αίθουσα, εργαστήριο υπολογιστών και δωμάτια μοντάζ. Το κτήριο αποπερατώθηκε μόλις το 2012. Το Mare (= θάλασσα) είναι σχεδιασμένο (από ομάδα 5 αρχιτεκτόνων) έτσι ώστε να μεγιστοποιεί την ποσότητα του φωτός που εισδύει σε αυτό. Αποπερατώθηκε το 2006. Το Astra (= αστέρας), ολοκληρωθέν το 2012, στεγάζει εργαστήρια. Το Silva (= δάσος) αποπερατώθηκε το 1982 και αποτελεί τυπικό δείγμα σοβιετικής αρχιτεκτονικής. Το Vita (= ζωή) είναι το πλέον πρόσφατο κτήριο, κτισμένο το 2020, και προς το παρόν στεγάζει τη Σχολή Φυσικών Επιστημών και Επιστημών της Υγείας, καθώς και τις αθλητικές ομάδες του Πανεπιστημίου. Το Πανεπιστήμιο του Τάλιν έχει τη δική του συμφωνική ορχήστρα, ανδρική χορωδία, γυναικεία χορωδία και την ομάδα παραδοσιακών χορών «Soveldaja». Πέετερ Γιάρβελαϊντ, ιστορικός της νομικής Μίχαηλ Λότμαν, φιλόλογος, σημειολόγος και πολιτικός Άντρες Λούουρε, φιλόσοφος και μεταφραστής Μισέλ Πουλαίν, Βέλγος δημογράφος, γνωστός από την έννοια της Μπλε ζώνης Ρέιν Ράουντ, καθηγητής πολιτιστικής θεωρίας και ιαπωνικών σπουδών, και συγγραφέας Επίσημος ιστότοπος (επιλογή στην αγγλική)